Najbolj je znan po tem, da je skupaj s poglavarjema Norim konjem (angleško "Crazy Horse") in Žolčem ("Gall") pri reki Little Bighorn 25. junija 1876 v bitki pri Malem velikem rogu premagal ameriškega polkovnika Georgea Armstronga Custerja, poveljnika 7. konjeniškega polka. V tej bitki je 210 konjenikov ameriške vojske napadlo približno 4000 Indijancev. Napadeni domorodni bojevniki so bitko dobili, za konjenico ZDA pa je bil do tedaj to največji vojaški polom v njihovi zgodovini. Padlo je 268 vojakov ZDA, žrtve na indijanski strani pa se ocenjujejo na 40 bojevnikov.